钦定古今图书集成/明伦汇编/闺媛典/第113卷 > 皇清十九 > 林其标妻韩氏
## 钦定古今图书集成/明伦汇编/闺媛典/第113卷 > 皇清十九 > 林其标妻韩氏

按《福清县志》：韩氏，林其标妻。标苦贫，患血疾，氏徬徨，药饵无所出，刲股和糜以进。标没，其姊为买山葬标，氏曰：“幸馀抔土，俾妇得祔夫傍。” 次日标葬，氏送归，呼姊与诀。姊密伺守，氏绐曰：“须三日后，持杯酒浇夫坟，方死。” 守者懈，即自经。